IM Tagħrif miġbur mill-Arkivista John Gafà Is-Surmast Giuseppe Borg, bin is-Surmast Andrea (magħruf aktar bħala Indri) Borg, twieled il-Belt Valletta fl-1849. Il-gost tiegħu kien li jmur kull fejn ikun sejjer iħabbat missieru u b'attenzjoni kbira kien joqgħod jisma' l-banda. Meta tfarfar u tħarreġ sew fil- mużika kien iħażżeż fuq il-karta l-melodija mużikali miktuba minn missieru fuq lavanja speċjali. L-ewwel tagħlim mużikali ħadu mingħand missieru u wara huwa studja l-arti mużikali għand Mro. Meta kiber tgħallem idoqq il-klarinett u wara li spiċċa missieru, il-Banda San Filep għaddiet taħt id-direzzjoni tiegħu mill-1868 sal-1879. Fil-wasla tal-istatwa ta' San Gużepp F'April, 1870 fl-okkażjoni tal-wasla tal-istatwa ta' San Ġużepp f'Ħaż-Żebbuġ is-Soċjetà Filarmonika San Filippo wettqet tliet servizzi mużikali taħt id-direzzjoni ta' Mro. Giseppe Borg u nħaraq in-nar tal-art. Fl- 11 ta' Mejju 1874 ,il-palk,biċċa xogħol artistika fl-injam li kien iżżanan fl-1859 ġie miżjud u msebbaħ bl-istatwa tal-Gran Mastru Manoel De Rohan. Dakinhar il-Banda San Filep għamlet programm mużikali taħt id-direzzjoni ta' dan is- Surmast. L-għada s-Soċjetà Banda San Filep li dik il- ħabta kellha bħala president lil Gaetano Attard, ħadet sehem fiċ-ċelebrazzjonijiet kbar tal- 150 anniversarju mill-miġja tar-relikwa ta' San Filep minn Agira. Programmi Mużikali Ta' min isemmi wkoll li f'dak iż-żmien il-Filarmonika di San Filippo bdiet it- tradizzjoni li kull sena f'Ħadd il-Palm il-banda tagħmel programm mużikali. Din id- drawwa tal-banda bdiet tiġbed Għaqda Każin Banda San Filep AD 1851 ħafna nies lejn Ħaż-Żebbuġ f'dan il-jum. Fl-14 ta' Settembru, 1875 il-Banda San Filep bdiet tieħu sehem ukoll fil-festa tas-Salib. Dan kien bi żjieda mas-sehem tagħha fil-purċissjoni tal-Ġimgħa l-Kbira li kien ilu li beda 'l fuq minn għoxrin sena. Fl-1876 il-Prinċep ta' Wales (Albert), iben ir-Reġina Victoria għamel żjara f'Malta. Għal din l-okkażjoni l-Banda San Filippo għamlet programm mużikali taħt id-direzzjoni ta' Mro. Fost il-kompożizzjonijiet tiegħu li hemm fl-arkivju tal-Għaqda Każin Banda San Filep insibu Gleneagles Gallop (1870), The Lilv Overture, Marcia San Giuseppe, Valzer u Contradanza. Huwa kien l-ewwel surmast tal-Banda Ċittadina King's Own tal-Belt Valletta u l-Banda Vilhena tal-Furjana. Skont l-Istorjografu Pietru Pawl Castagna, dak iż-żmien il-Banda King's Own kienet iġġib l-isem ta' La Stella, imbagħad dak ta' La Nazionale, Nazionale Vincitrice u Prince of Wales. Fil-Milied tas-sena 1877, fid-dar tas-Surmast Borg intrama presepju kbir u artistiku li nħadem mis-Sur Ġużeppi Meli. Dan il-presepju mar iżuru l-Gvernatur Straubenzee, li ntlaqa' bid-daqq tal-Innu Ingliż mill-Banda La Nazionale, diretta mis-Surmast Giuseppe Borg.' Is-Surmast Giuseppe Borg kien miżżewweġ lil Francesca Scicluna, li kienet nisel il- mużiċisti. Huwa miet fis-sena 1931. Dizzjunarju Bijo-Bibljografiku Nazzjonali, Paġna 49. Express Building, Mdina Road, Żebbuġ ŻBĠ 9018 Tel: 21465334 email: finetune Omaltanet.net